Caribbean Sunset

Caribbean Sunset je deviaty sólový štúdiový album Johna Calea z roku 1984. 

Okrem jeho vtedajšej koncertnej skupiny, ktorú tvoril gitarista Dave Young, basgitarista Andy Heermans a bubeník Dave Lichtenstein, sa na albume podieľal aj jeho skorší spolupracovník Brian Eno.

Album vyšiel v januári 1984 ako jeho druhý album pre vydavateľstvo ZE Records a ide o jeho jediný štúdiový album, ktorý doteraz (jún 2013) nevyšiel na CD. Pôvodne vyšiel iba na vinylovej platni a audiokazete a v roku 1990 vyšiel v reedícii opäť na LP vo vydavateľstve Mango Records. V roku 2001 bolo jeho vydanie na CD naplánované, ale nakoniec sa tak nestalo. Album mal byť doplnený o dve bonusové piesne: inštrumentálnu verziu „Villa Albani“, ktorá vyšla ako singel spolu so spievanou verziou a „Hungry for Love“. Druhý bonus mala byť skladba „She Never Took No for an Answer“, ktorá bola použitá vo filme Sid & Nancy.

Zoznam skladieb 
 „Hungry for Love“ – 3:48
 „Experiment Number 1“ – 5:45
 „Model Beirut Recital“ – 4:23
 „Caribbean Sunset“ – 4:15
 „Praetorian Underground“ – 3:08
 „Magazines“ – 3:25
 „Where There's a Will“ – 2:43
 „The Hunt“ – 3:56
 „Villa Albani“ – 5:25

Zostava 
 John Cale − klávesy, gitara, spev
 Dave Young − gitara, spev
 Andy Heermans − basgitara, spev
 Dave Lichtenstein − bicie, perkusie
 Brian Eno − efekty

Referencie

Zdroj 

Albumy Johna Calea
Hudobné albumy z 1984
Albumy produkované Johnom Caleom